CELEX: C2005/057/65
Language: sl
Date: 2005-03-05 00:00:00
Title: Zadeva T-4/05: Tožba Guida Stracka proti Komisiji Evropskih skupnosti, vložena dne4. januarja 2005

5.3.2005   
            
            
               SL
            
            
               Uradni list Evropske unije
            
            
               C 57/39
            
         Tožba Guida Stracka proti Komisiji Evropskih skupnosti, vložena dne 4. januarja 2005
   (Zadeva T-4/05)
   (2005/C 57/65)
   Jezik postopka: nemščina
   Guido Strack, stanujoč v Wasserlieschu (Nemčija), ki ga zastopa R. Schmitt, Rechtsanwalt, je dne 4. januarja 2005 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za ničen sklep z dne 5.2.2004 o ustavitvi preiskave OLAF OF/2002/0356 in Final Case Report (številka spisa: NT/sr D(2003)-AC-19723-01687 05.02.2004), na katerem le-ta temelji;
            
         
               —
            
            
               naloži toženi stranki, da ponovno uvede preiskavo in izda nov Final Case Report, ter plačilo vseh sodnih in drugih stroškov.
            
         Tožbeni razlogi in bistvene navedbe
   Tožeča stranka, ki je uradnik Komisije, je generalnega direktorja Evropskega urada za boj proti goljufijam (OLAF) obvestila o tem, da naj bi v zvezi s svojo službo pri Uradu za uradne objave izvedela za dejstva, na podlagi katerih naj bi bilo mogoče sklepati na hude nepravilnosti. Preiskava, ki jo je nato uvedel OLAF, je bila z izpodbijano odločitvijo ustavljena.
   Tožeča stranka najprej navaja, da naj bi bila njena tožba dopustna, ker naj bi imela izpodbijana odločitev tudi zanjo zavezujoče pravne učinke, saj naj bi ji bil z njo odvzet pravni položaj prijavitelja notranjih nepravilnosti (v angleščini: „Whistleblower“).
   V utemeljitev svoje tožbe navaja, daj naj OLAF prijavljenega dejanskega stanja ne bi vsestransko raziskal in da naj bi sprejel samovoljno odločitev.